
Eric Laws ta tin su 70 aña di edad, ora cu 
riba un dia su señora Gertha a sorpresa su 
casa cu un regalo. Eric a haya un regalo 
cu tanto e la desea durante su viehez. E la 
haya un dector-metal regalo, cual a cai 
hopi agradable mes pa su persona. Un 
dector cu lo duna su señal, na momento cu 
tin cualquier obheto di metal cu por ta 
scondi bou di suelo. Eric ta bibando cu su 
señora Gertha den e pueblo Ingles, 
Denham. Tabata riba un dia, na momento 
cu Su bisiña Peter Watling a haci e peticion 
na Eric, si e no por ta asina bon, pa yuda 
su persona, cu buscamento di un martieu 
cu e la perde den su cunuco, na momento 
cu e tabata trahando cu su tractor. Eric 
kende ta un persona cu ta dispuesto pa 
yuda tur hende, no a nenga su bisiña e 
fabor ey. Eric a pasa man cu su dector- 
metal y hunto cu su bisiña Peter, nan a bai 
den e cunuco pa busca e martieu cu a ser 
perdi. No a dura mucho ora cu diripiente 
e dector a duna e señal, cu bou di e tera 
mester tin un obheto. 

Eric: "Na e momento ey mi no a 
perde tempo y mesora mi a cuminza 
coba den e tera cu mi mannan. Y 
ora mi a saca mi man for di e tera, 


pa mi sorpresa mi ta tin algo gara Ҥ 
den mi man. Mi no por a kere loke . 
mi wowonan a mira, como cu entre . 
mi dedenan ta tin un placa di oro. 


Mi a keda hopi contento mes, ora 
cu mi a realiza e valor di e regalo cu 


mi a haya serca mi señora. Pasobra 
ta kende por a biba soña cu algo 


asina? Despues dentro di trinta 
centimetro mas leu, e dector a bolbe 
duna un señal. Y mi a bolbe coba 
cu mi man den e tera moli, y un 
poco despues mi ta tin un man 
yena cu placanan consistiendo di 
puro oro." | 

E emocion di Eric pa descubri mas 
tesoro bou di e tera a bira mas 
tentativo. Eric no a pensa dos vez, 
pero e la pasa man cu un chapi y a 
sigui coba. Y Eric a ser recompensa 
pa su trabou, na momento cu e la 
encontra cientos di placanan di 
oro, lepelnan y cucharanan di plata 
y un cantidad di otro tesoronan di 
valornan halto. "Mi no ta gaña," 
Eric a bisa, "pero nunca mi no por 
a kere den mi bida cu algo asina 
por ta posible! Mesora mi a yama 
Peter y a conta su persona, kico mi 
a encontra bou di e tera den su 
cunuco. Figura bo," Eric a conta 
yen di entusiasmo, "pero bo por 
kere mi, hasta e caha di palo cu ta 
tin e tesoronan aden, ta tin klemnan 
cu a ser traha for di oro completo." 
Peter Watling mes cu'n cara cubri 
pa alegria a conta e siguiente: "Na 
momento cu mi a yega serca, Eric 
tabata domina completo pa 
emocion. Y cu su razon, pasobra 
mi tampoco no por a kere loke mi 
propio wowonan a haya pa mira. E 
tabata algo increible," Peter a bisa 
aserca. "Мі ta calcula CU e 
tesoronan descubri, a ser haya, 
como cu un dia antes, mi a laga e 
tractor coba mas hundo di loke ta 
mi costumber. No por ta otro," 
Peter hisando su schouder a bisa. 
"E Romeonan durante nan periodo, 
mester a dera e tesoronan ey bou di 
tera, pa nan no ser horta pa e 
ladronnan of pa nan enemigonan." 


E tesoronan descubri pa Eric no a 

keda secreto. Tan pronto cu e 
medionan di prensa a bin tras di 
esey, publicacionnan grandi a ser 
publica tocante e secretonan ey, cu 
ta consitiendo di un valor incalcu- 
lable. E publicacion ey a hala e 
atencion necesario casi completo, 
pa e personanan cu ta pensando pa 
bai cu vacacion na Inglaterra. E 
turistanan cu a viaha pa Inglaterra, 
casi tur di nan ta tin entre nan 
pertentencianan, chapi, pik, halador 
y naturalmente un dector-metal. 

E tesoro cu a ser descubri pa Eric 
Lawes, a ser calcula pa e 
expertonan, como e tesoro di mas 

grandi y mas importante cu a yega 
di ser encontra den un solo tiro. E 
expertonan ta di opinion, cu e 
tesoronan haya, posiblemente lo 
mester ta pertenece for di un di e 
tempelnan di e Romeonan. E 
obheto cu mas a impresiona e 
exepertonan, ta un tiger cu ta 
consitiendo di puro plata cu 
wowonan di diamanta. Solamente 
e tiger ey so, ya a ser valua di tin un 
valor di un par di millones di florin. 
Mientras tanto despues di a tuma e 
caso aki cu tur seriedad, algun 
recherche ta tratando pa mira si 
nan por encontra e berdadero doño, 


Algun di e tesoronan valioso cu a ser haya pa Eric pa medio di su 
dector - metal. 


REVISTA BOULEVARD 
ipn Mita IIS Lodo revista sima la CUILE 2d 
ais en e (a de (arta sua mercado, 

Sa ler ct de un y bo mara a da de p Helle 
Boulvard Lado autor di arar HSE mande ter > pelao 


роит. E gogo cu lido a а pa Hele 
Boulvard Chede graba cu тигт d oepa LL 


0 M HERR 


Kie а DILL: SPELL Let. 


na kende e tesoronan haya por ta 
pertenece. Y si encaso e berdadero 
propietario no ser encontra, un 
decision lo ser tuma, ta cuanto 
porciento e descubridor lo tin 
derecho riba esey, y tambe e 
propietario di e cunuco di cuanto 
porciento di recompensa esey ta 
consisti. Pero por lo pronto e ley di 
Inglaterra ta menciona, cu ta 
solamente diez porciento di e valor 
total, lo bai pa e descubridor di e 
tesoro historico. 


Mientras tanto Eric Lawes, por a 
percura pa e fabricantenan di 
Inglaterra cu ta produci dectornan- 

metal por canta triunfo. Ya caba 
mas cu 25.000 dector a ser lanza 
riba mercado di ventas sperando 
riba nan doño cu tambe ta enbusca 
di un riqueza. 

Di tur e tesoronan cu a yega di ser 
encontra bou di tera, setenta y cinco 
porciento di nan a ser descubri pa 
medio di un dector. Actualmente 
Inglaterra ta consistiendo di 250 
club di amantenan di un dector- 
metal, cu un total di diezun mil 
miembro. Tin un solo conseho, pa 
esnan cu kier haci uso di un dector- 
metal pa tuma esaki na serio, pa 
haci e peticion na e propietario di e 
tereno, na unda bo kier trata na 

encontra bo suerte. Esey ta pa si 
encaso bo por logra canta triunfo, 
pa di e manera ey bo por evita 
cualquier problema cu por surti y 
trata na haci esey preto riba blanco. 
Pero Eric mes ta tin e siguiente di 
conta: "Ami cu mi señora no ta 
hibando un bida di luho. Pero si, 
mi mester bisa esaki, cu mi señora 
ta e tesoro di mas valioso cu ta 
existi pa mi persona. Mi señora a 
haci su maximo posible, pa e por a 
spaar ocho cien florin, pa e por a 
regala mi e dector-metal. Si no ta 
pa mi señora, anto awe mi'n por 
menciona, cu mi tin diez porciento 
pa haya di e tesoronan, na 
momento cu nan ser valua." 


Y abo como Arubiano por realiza, 
kico esey por tin di nificacion pa 
bo, si bo mester logra algo asina, 
den cualquier tereno na Aruba? 
Esey sigur lo por yuda bo 
economicamente riba hopi tereno. 
No ta un mentira cu Aruba ta 
consisti di gran cantidad di oro y 
tambe tesoronan cu a ser dera 
den nos suelo pa e piratanan 
durante hopi añanan atras. Y 
kende no sa, cu talvez esaki por 
bira e proximo atraccion pa nos 
turistanan? Di tur manera cu e 
articulo aki, e keintura pa oro 
sigur por pone hopi thermometer 
subi mas di grado aki na Aruba. 



















E total di hende muhernan cu ta cai na estado den e selvanan di Jacarta ta sigui aumenta drasticamente. Aunque 
cu Dr. Ramaro a parti pa nan e asina moderno pildonan anteconceptivo, pa por evita cu e muhernan por cai 
na estado esaki a resulta den un fracaso completo. Sinembargo despues a sali na claridad, cu e hende muhernan 
bibando den e selvanan di e isla Sumatra Indonesia, a haci nan maximo posible pa evita cu nan por cai na estado, 
na momento cu nan a haya e anti-conceptivo medionan pa usa. Y e cifranan di e muhernan cu a cai na estado, 


no ta algo di mentira den e asunto aki. 


"No," Dr. Ramaro a bisa sin e 
animo den su voz, "esaki si mi no 
a spera nunca. Mi а parti 
completamente gratis, pa e hende 
muhernan anti-concepti y pildonan 
contra caymento na estado. Pero 
mi a quivoca mi mes, ora cu mi a 
pensa cu awor si, e hende muhernan 
lo usa nan cabez, pa den futuro nan 
no tin mucho yiu mas. Despues di 
siete luna, cu nos a parti e medionan 
ey den e selvanan di sumatra, nos 
a regresa eynan atrobe, pa mira cu 
nos accion por a logra su exito. 
Pero esey no a resulta den un exito," 
Dr. Ramaro a bisa desapunta. 
"Enverdad cu nos a keda totalmente 
asombra, pa loke nos propio 
wowonan por a haya pa mira. Pa 
nos sorpresa, nos a bin realiza, cu 
e caymento na estado pa e 
muhernan a subi drasticamente. E 
hendenan cu ta bibando den e 
selvanan tabata domina p'asina un 
odio, cu nan tabata na punto pa 
mata nos. Y mi'n por a kita nan 
razon pa esey. Mi no ta sa, con pa 
duna e hende muhernan- un 

splicacion, bon claro di e asunto 
ey. Pasobra pa nos sorpresa, nos a 
descubri, cu ningun di e hendenan 
ey, ningun momento no a haya e 
educacion necesario, con pa haci 
uso di e medionan ey. Y mi tin cu 
ser sincero, pero e berdad ta, cu un 
dolor enorme, mi por a realiza cu 
mi plan a ser un fracaso completo. 
Ta tin un total di hende muhernan 
na estado mas cu nunca antes." 


E team cu a ser dirigi pa Dr. Ramaro 
a confronta nan mes cu dos dia 
largo, prome cu nan por a logra 
trece calma den e hende muhernan 
cu tabata sumamente furioso riba 
nan. 

Dr. Ramaro: "Mi no ta nenga ningun 
momento, pero nos team a 
demostra e hende muhernan ey, 
con pa haci uso di condon, riba 
diferente obhetonan den e hutnan 
di e hendenan ey. Tambe un bon 
splicacion di e pildonan, con pa 
nan ser usa, p'asina nan por disfruta 
di sex sin cu nan mester cai na 
estado. Anto e tristo den e caso ey 


ta, cu hasta e hende hombernan a 
acudi na e demostracion ey. Pero 
loke ningun momento nos no ta sa, 
cu e obhetonan cu a ser usa, den 
realidad nan ta sorto di imagennan 
cu ta simbola e fruta di nacemento. 
E pobernan inocentemente a 
imagina algo otro, pa loke e 
condonnan y e pildonan pa no a 
cai na estado enverdad tin di haber. 
Nan a kere, cu prome cu nan mester 
bai den un amor cu nan partner, cu 
bistiendo e imagennan ey traha for 
di palo, cu nan lo no cai na estado. 
Pero e di mas tristo ta, pa loke ta e 
pildonan contra barica, nan a hunta 
nan cu algo, pa nan por bira duro y 
duna resitencia contra e solo y e 
awaceronan, pa cual nos a encontra, 
un cantidad di mucha, cu ta tin nan 
bisti rond di nan garganta, usando 
esaki como cadena. Y pa completa 
e obra," Dr. Ramaro a bisa casi 
hariendo, "cu ta tin hasta algun 
hombernan perteneciendo na e 
selva, cu a tuma e decision, pa nan 
mes bebe e pildonan ey, anto mas 
cu diez di nan pa dia, envez cu nan 

CHASTITY HODGE DIRECTORA DI CHAZ MODELS: 


Modelahe ta un trabou cu ta 
exigi hopi sacrificio 


Revista Boulevard por a 
logra e honor di por a 
combersa cu Chastity 
Hodge, un talento cu 
actualmente ta gozando di 
un popularidad inmenso 
cu su agencia di moda, 
"Chaz Models". Chastity 
Hodge a ricibi Revista Bou- 
levard den su oficina cual 
tabata luci di un forma 
unico y bunita. Chastity 
sinta tras di su lessenaar a 
cuminza duna un 
splicacion tocante su 
agencia di moda. 


"Ah, pa conta tin hopi," 
Chastity cu'n animo den su 
voz a bisa. "Den promer 
instancia, mi por bisa, cu mi 
a cuminza cu un edad hopi 
joven mes riba tereno 
artistico. Mi a yega di actua 
den gruponan di gaita y 
tambe como bailarina. Pero 
e deseo di mi corazon mes a 
ocupa mi totalmente, pa 
establece mi propio agencia 
di moda. Y cu orgullo mi 
por bisa cu mi a logra mi 
meta. Y mi no tin ningun 
duele cu mi a haci esey," 
Chastity a bisa sonriente. 
"Como cu mi ta haciendo 
esey cu tur amor cu ta 
posible. Ademas, den 
pasado mi a forma parti 
como modelo di Aruba 
Moda y tambe di Knock 





Out Model Agency bou di e 
propietario Ronchi. Un gran per- 
sona," Chastity a bisa aserca. "Mi 
ta bisa esaki, como cu mi a logra 
experiencia grandi bou di e 
dinamico persona, Ronchi. Y no 
solamente riba tereno local pero 
tambe internacionalmente. Pesey 
mi tin cu gradici semper na Ronchi, 
pa e experiencia y expertisio cu 
actualmente den moda, cu awe mi 
ta pertenece di mi propio agencia 
di moda. Aunque cu modelahe ta 
algo duro y cu ta exigi hopi 
sacrificio, nos a pasa semper bon y 
hariendo tras di e cortinanan." 

Pa un rato nos combersacion a ser 
interumpi na momento cu e telefon 
a resona. "Bo por ta asina bon, pa 
despensa mi un rato?" Chastity a 
disculpa su mes. Despues cu e 
telefon a resona pa di dos biaha, 
Chastity a lanta esey for di haak y 
a contesta e telefon. Chastity a coi 
su agenda y despues cu e la blader 
aden, e la bisa e persona na otro 
banda di telefon: "No, riba e fecha 
ey nos agencia tin algo planea 
caba. Pero mi por haya e honor pa 
reserva un otro fecha." Un rato 
despues cu Chastity a combersa un 
poco mas cu e persona na telefon, 
e la pone esey atrobe riba e haak y 
a bisa: "Ah, esey ta un futuro 
cliente, cu ta desea algun 
informacion di mi agencia. Pero e 
la duna mi su palabra, cu e lo yama 
mi despues. Ban mira, cu esey ta e 
caso," Chastity a bisa mientras cu e 
la pone e pen un banda y a sera e 
agenda. "E clientenan mayoria vez, 
no ta realiza asina facil, cuanto 
trabou ta, pa tin un agencia di 
moda. Pasobra ademas aparte di 
moda, tambe mi tin muchanan cu 
ta haya e oportunidad, pa expresa 
nan talento riba tereno di baile. 
Grandioso no?" Chastity a bisa 
cu'n orgullo den su voz. "Pasobra 
si bo mester mira y realiza cuanto 
amor e muchanan tin pa baile, anto 
esey ta exigi di mi persona, e deber 
pa educa e muchanan di un mihor 
manera cu ta posible. Con? Kiko e 
nomber di e grupo di e baile ey ta? 
Ai" Chastity a bisa, "cu esey mi no 
a kibra cabez, pa por a forma un 
nomber pa e grupo ey. E grupo di 
€ baile ey, a haya e nomber di Chaz 


Dancer. Mi a dune e nomber ey, pa 
di e manera aki, e por keda adapta 
na e nomber di mi agencia, Chaz 
Models. Y si bo ripara cuanto 
talento e muchanan aki tin,anto 
bo'n ta kere bo mes. Pero no lubida, 
cu ta nan ta e futuro artistanan di 
Aruba." 

Tambe Chaz Models tin un 
programa tur diahuebs pa 8.30 di 
anochi atravez di A.T.V. presenta 
pa Ruben Garcia, cu tin e titulo 
Farranda. Tambe Chaz Models tin 
dos modelo na Tele-Aruba, den e 
programa "Sabado al Medio Dia" 
di Luis Zarraga. "Bo sa," Chastiy a 
bisa, "pronto dia 17 October, nos 
lo bai tene un show di Modelahe. 
Esey lo hiba e nomber di "Chazz 
on Mazz', cual tin di nificacion; 
Masivo hopi Chaz. No preocupa 
bo,: Chastity a bisa cu'n sonrisa 
bunita riba su cara, "mi lo percura 
pa bo por haya un invitacion p'asina 
bo tambe por mira nos den 
actuacion. Mi sa cu tin hopi hende 
cu talvez no ta kere, cu den e 
mundo artistico bo mester por lucha 
pa bo por cosecha exito. Pero cu 
esey mi no tin problema," Chastity 
sacudiendo su cabez a bisa, 
"pasobra mi agencia ta pertenece 
di modelonan apropiado, cu sa 
con pa traha cu publico pa presenta 
un bon espectaculo." 


Pero ki sortro di caracter e persona 
di Chastity Hodge ta pertenece? 

Chastity pa un momento a mantene 
un silencio y a pasa su duim drechi 
pa algun vez den su planta di man 
y cu un hari precioso e la bisa e 
siguiente: "Pa promer, mi ta 
desaproba completo, pa otro hende 
mester biba mi bida. Esey no ta 
ningun hende su asunto. Pasobra 
mi tin tur derecho riba un bida 
priva. Pero si," Chastity a bisa 
aserca, "e bida ta algo duro, si 
encaso bo'n sa con pa enfrenta 
esey. Pasobra sigur ta, cu mi per- 
sona no por contra sufrimento di 
otro hende. No," Chastity a bisa 
cu'n tono serio, "pasobra si mi 
mester mira un persona den tristeza, 
e ora ey ta igual cu mi a ser hinca 
cu un cuchui, cu ta habri un herida 
na mi corazon. Y kere mi, pero 
contra algo asina si mi no por." 


Realizando con Chastity ta expresa 
su mes, ta duna di compronde e 
caracter berdadero cu e ta pertenece. 
Su caracter ta igual cu e olanan 
bunita di un lamar blau cu su 
scumanan blanco. Un caracter 
amable y cariñoso. "Tende Chas- 
tity a bisa mientras cu e ta hungando 
cu su cadena, "pero pa ocupa cu mi 
por ta, semper ta resta bastante 
tempo pa mi por amusa mi mes. Y 
mi ta kere cu mi tin tur derecho riba 
esey. Bo tambe no ta di mesun 
opinion cu mi?" 

"No," Chastity a contesta cu'n voz 
tranquil riba un pregunta lansa na 
su persona, mi no tin miedo pa bira 
bieu, como cu no ta tur hende ta 
yega na bira bieu. Ademas ora cu 
ta asina leu, sinembargo mi lo keda 
activo aunque cu ta tras di cortina. 
Ademas mi lo keda cu un bida 
yena cu recuerdonan bunita. Bo ta 
mira e trofeonan eynan," Chastity 
mustrando cu su dede a bisa," nan 
lo percura pa hamas mi por yega 
na lubida mi juventud." Un 
cantidad di trofeo tabata forma e 
adorno di su oficina. E luz na e 
momento ey tabata refleha su mes 
precioso den e  trofeonan. 
Trofeonan cu ta testigo di e'exito 
cu Chastity a cosecha como un 
gran talento. 


"Con? Chastity hariendo a puntra. 
"Kiko mi ta pensa di e hende 
hombernan? Ya, ta kico mi por 
bisa di nan. Bon bisa, ta asina cu tin 
algun hende homber, cu tan pronto 
cu bo mester dirigi un sonrisa den 
nan direccion of bisanan algo 
cariñoso, cu mesora nan ta hiba di 
pensamento, cu ya bo ta pertenece 
completo como nan propiedad. Ai 
no," Chastity sacudiendo su cabez 
a bisa, "pero sorto di hende 
hombernan asina no ta mi style. E 
persona masculino ideal pa mi ta, 
cu e no mester ta un persona, cu ta 
malcria mi cu regalonan caro. No, 
pa mi un persona asina no tin 
ningun valor. Tende," Chastity a 
bisa cu'n sonrisa carifioso riba su 
cara, "pa mi, e esposo ideal cu lo 
gana e espacio total den mi 
corazon, mester ta adapta na mi 
caracter. Pasobra ta kico mi por 
haci cu'n casa na mi lado, cu ta 

pensa solamente riba su propio 
felicidad? Pasobra un bida casa, 
mester funciona pa ambos por goza 
di un stimacion, na unda lo reina 
un felicidad eterno." 


Chaz Models ta consisti di un 
comishon: 
Lourdes Nicolaas, Coordinadora - 


Michael Douglas, diseñador - 
Reggie Henriquez, Choreografo di 
Pasarela - Ricardo Jiminez, 
fotografo - Carla Hodge-Quant, 
Tesorera - Manuel Tjoen Tak Seu, 
Vice-Director/Administrador - 
Chastity Hodge - Directora Chaz 
Models. 


E agencia ta parti den 3 categoria: 


Mini Chaz Models: 3 aña pa 
11 aña. 

Teen Chaz Models: 12 aña pa 
15 aña. 

Chaz Models: 16 aña pariba. 


Savaneta 266-A - Tel.: 841309 











Dia 1 di januari di aña 2000 
lo bira un dia masha 
interesante. Mainta ora bo 
lanta despues di un grandioso 
fiesta, bo oloshi di alarma di 
coriente lo indica cu ta 00.00. 
Bo telefon no ta funciona 
ora bo kier yama bo 
famianan pa desea nan un 
bon aña nobo. Bo auto no 
kier start na momento cu bo 
kier sali pa bai bishita bo 
famianan. Y na momento cu 

jer cende bo radio of bo 
vision pa scucha y mira 
de t а pasando, lo bo ripara 
cu henter Aruba ta sin 
coriente. 
KIKO ТА 
ANTO? 
Hopi aparato electronico ta usa 
chip di computer. Mayoria di e 
chipnan aki ta lesa fecha cu 
exactitud mescos cu nos. Y nan ta 
usa solamente dos digital pa e aña. 
Tur hende sa cu '98 kier men aiia 
1998. Y tur hende sa cu aki dos aña 
riba 5/15/00 bo mester pone 20 
dilante di e 00. E problema ta cu 
hopi computer no sa esaki y ta 
interpreta "00" como "1900". 
Resultado ta cu e chip di computer 
lo stop di traha, of lo sigui traha, 
pero lo produci informacion 
incorecto. Echo ta, cu nos no sa cu 
exactitud con e reaccion lo ta pa 
hopi aparato cu ta usa chip. 









PASANDO 

1 DI JANUARI 2000 


Ta p'esey mes hopi pais y compania 
a cuminsa cu un proyecto masha 
grandi, pa controla nan sistema di 
computacion y otro aparatonan cu 
tin chip di computer y laga drecha 
nan. Segun calculacion, esaki lo 
bai costa un total di US$ 
600.000.000.000.= rond mundo. 
Tin otro hende ta kere cu hopi 
compania lo bati bancrut, pa motibo 
di e problema aki. 

MetaCorp a inicia un investigacion 
y revision propio riba tur sistema y 
aparato cu ta usa chip di computer. 
Tin mas o menos 150, entre nan: 
lock di camber di hotel, programa 
di ccMail, timeclock y sistema di 
telefon. Nos sa awo, cu mitar di 


nos sistema lo por funciona 
bon, sin embargo, mester 
drecha e otro mita, incluyendo 
sistemanan importante 
manera Fidelio, Realworld y 
e timeclocknan. Pa e proximo 
12 lunanan, departamento di 
M.I.S. lo dirigi su trabao 
practicamente mba “ê 
problematica aki. 

Nos sa cu hopi di nos 
empleadonan a cuminsa ripara 
e cambionan caba. Hopi 
usado di computer lo haya 
WINDOWS na luga di DOS; 
lo cambia Lotus у 
Wordperfect pa Excel y Word; 
tambe lo cambia ccMail. Ta 
natural cu nos empleadonan 
lo haya cursonan pa e programanan 
nobo. Esey ta e parti bon. 
Lamentablemente, nos lo keda 
confronta cierto problemanan cu 
fecha, te ora cu henter e sistema 
keda completamente cla. 

Un ehempel: djis imagina cu for di 
awo caba tin un reservacion pa aña 
2000. Y ainda despues cu e sistema 
ta completamente cla, lo por sigui 
surgi cierto problemanan chikito. 
Nos ta conta cu boso comprension 
y cooperacion pa situacion aki. 





E 





- € ANOCH1 MISTERIOSO 


DURANTE 51610 voco 





Autor: MARIO KOOLMAN 
Compila pa: Theolindo Lopez 


Di un cos Vicente de Cuba ta 
sigur, cu e no a yega di bebe lechi 
di Spaña por nada. E ta un spaño, 
cu a encontra e malasuerte, na 
momento cu e barco spaño a 
bandona Aruba y a laga Vicente 
atras. Cu un cara ocupa pa 
tristeza, Vicente mester a para 
mira, con e barco di leu ta 
navegando den e lamar blau di 
Aruba. No a keda Vicente de 
Cuba nada otro mas, pa keda 
biba na Aruba. Akinan Vicente 


por a sera conoci cu Sara Maduro, 
cual despues a resulta den un 
stimacion sincero. Despues cu nan 
a uni hunto como pareha, nan a 
dicidi di tuma un yiu di crianza 
serca nan, cu ta yama Minguel. 
Vicente de Cuba mescos cu casi 
tur otro spaño, tambe ta sa con 
pa domina un guitara. Pero su 
guitara a keda riba bordo di e 
barco spaño, y no a keda Vicente 
nada otro mas di a traha su propio 
guitara, pa e por a divirti su mes, 
ora cu esey tabata permiti su 
persona. 


Tabata riba un bon dia, na momento 
cu riba peticion di su señora, 
Vicente a dicidi pa traha un guitara. 
Vicente a goza e idea di su señora, 
y a tuma e decision cu e lo percura 
cu mil amor, cu e lo traha un guitara 
pa nan yiu homber. 

Vicente den promer instante tabata 
sa kico ta su deber. E la pasa man 
cu un di su cabritonan y a mata e 
bestia ey. E carni di e cabrito lo ser 
cushina na sopie, mientras cu e 
tripanan di e cabrito, lo ser usa pa 
traha cuerdanan pa e guitara, cu e 


lo bai traha. Despues de esey, 
Vicente a bai den mondi y a busca 
un palo largo di toby, pa por a rek 
e tripanan di e cabrito na esey. 
Vicente ya a yega di experencia cu 
e palo di toby cual tin e forma di un 
horket, mester ta largo, como cu 
un vez caba, un di su cachonan, a 
yega di come e tripanan di e cabrito. 
Pa e motibo ey, e la percura pa e 
palo ta largo, pa e cachonan no por 
yega na e tripanan. Despues di 
esey, Vicente a busca algun piedra 
pa mara na e tripanan cu ta colga 
na e palo di toby, y a mara eseynan 
cu cabuya traha for di sesal di 
matanan. Vicente a percura pa 
medio di e piedranan cu cada un di 
e tripanan por a haya e peso 
necesario, cu nan mester pa nan 
por ser bon balanza. Di e manera 
ey, e por a logra pa cada un di e 
tripanan, na momento cu nan ser 
gerek por produci e melodia 
necesario cu un cuerda mester. Y e 
arte principal ta, pa logra di e forma 
ey, pa cada un di e tripanan bin 
mas diki cu otro. 


Vicente por a sinti den su mes, 

iqual cu e la palabra esey delanta 
cu su señora, na momento cu Sara 
inespera a presenta serca su per- 
sona. 

"Y con bo ta haya mi arte artistico?" 
Vicente cu'n orgullo den su voz a 
puntra su señora. 

"Fantastico mes,” Sara a contesta. 
"Mi por ripara cu bo ta pertenece di 
puro sanger spaño den bo curpa." 
Un vez mas Vicente a tira un mirada 
atras riba su trabou haci, pa aproba 
su arte. Un poco rato despues 
Vicente y Sara tabata den nan cas 
di torto, dilanti un calbas yena cu 
sopi cabrito. 


Minguel mientras tanto a cumpli 
su 19 aña di edad. Mescos cu su 
tata, e tambe cu tur su pasenshi 
necesario, por a logra capta tur 
loke su tata a demostra su persona, 
con pa domina su dedenan, riba e 
cuerdanan di e guitara. Y cada 
cancion cu Minguel mester canta 
cu acompañamento di su guitara, 
tabata resona for di su corazon. 
Sinembargo e guitara cu e la haya 
regalo for di su mayornan, no por 
a yuda, pa e por a sigui e bon 
pasonan y ehemplo di su tata. 
Minguel tabata gusta yena su 
garganta cu rom cora. Su tata hasta 
a yega di bisa e siguiente na su yiu: 
"Caramba, ta parce iqual cu bo ta 
casa cu e maldito rom ey. Ta un 
verguenza pa e manera, cu bo ta 
causando daño na bo curpa!" 

Minguel na e momento ey a bira 
lomba pa su tata, y a bandona e cas 
di su mayornan. Minguel no ta kier 
a ser obliga mas, pa tende loke su 
tata ta tirando na su cara. Minguel 
sa cu su tata ta na altura, cu e ta 
gusta bebe rom cora. Pero loke su 
tata no tin e maximo idea ta, cu 

pronto e lo pone un final na su 
bebemento, como cu e ta tin un 
mucha muher na bista, cu a deposita 
su corazon den un candela di amor. 
Un mucha muher, cu sigur, e no 
kier haci daño na su persona 
bebiendo rom cora. 


E anochi ey ta den un claridad 
completo, na momento cu Minguel 
a dicidi di bai canta un serenata na 
e mucha muher cu a podera di su 
corazon. E ta tin sigur di su mes, tur 
e prueba necesario, di e stimacion 
grandi sincero cu e tin pa su per- 
sona. E anochi ey, e distancia pa e 
por yega na cas di e mucha muher, 
tabata parce mas largo cu nunca. 
Leu-leu Minguel por a encontra un 
cas, y tabata parce cu e caminda 
completo, tabata existi sin ningun 
alma. Cu su barica yena cu un 
poco di rom cora, Minguel ta 
luchando pa cada paso cu e dal ta 
sigur, pa e no trompica riba 
cualquier piedra. Minguel ta tin tur 
e seguranza, cu e mester por logra 
conquista Maria Cecilia cu su canto. 
Minguel cu su 19 aña ta cargando 
tur e ilusion, cu Maria Cecilia di 17 
afia, mester por acepta su persona, 
pa hunto nan por forma un pareha 
feliz. Den un hanchi di bereya, 
Minguel a dicidi di practica su 
canto, cu e la composita especial 
pa Maria Cecilia, kende e ta adora 
cu tur su bida y alma. Su voz a 
resona bunita y romantico den e 
silencio di anochi, ora cu diripiente 
Minguel por a sinti, con un aire 
frieu a rondona su persona. Den 
promer instancia Minguel no por a 
imagina su mes, ta kico tabata 
pasando. Pero despues domina pa 
un ansha insplicable, Minguel su 
wowonan por a capta un imagen di 
un muher, cu ta canando den su 


direccion. Minguel a keda casi 
completamente paraliza, ora cu den 
e claridad di luna, e por a mira e 
buniteza di e muher cu tabata 
acercando su persona. Un muher 
cu a presenta serca su persona, 
mescos cu'n ladron di anochi. E 
muher tabata bisti den un shimis 
blanco largo. Na e momento ey, 
Minguel por a sinti su mes, iqual cu 
e ta bandonando e mundo di 
naturaleza. Pero den un corto 
tempo, Minguel por a tranquiliza 
atrobe, na momento cu e la descubri 
den e muher ey, un persona hopi 
confiable. 

"Hola, bon dia," Minguel a saluda 
e muher, "mi por tin e honor talvez, 
pa ofrece bo mi ayudo?" 

"51," e muher a contesta, "pero 
prome cu esey, mi kier puntra bo, 
ta pakico bo no a sigui canta? Pero 
enverdad bo por yuda mi, pero 
esaki ta algo hopi dificil pa expresa 
den palabra." 

"Anto ta solamente e cielo por sa 
anto, ta kico ta bo problema," 
Minguel a bisa. 

"Bo tin razon," e muher bisti na 
blanco a contesta, "pasobra mi 
tambe ta di opinion, cu esey ta e 
caso." 


Minguel ta kier a contesta e dama 
ainda, pero e no a logra. Prome cu 
e por a realiza, den ki sorto di 
aventura e lo bai encontra su mes, 
ora cu e muher a aserca Minguel y 
a cuminza caricia e curpa di 
Minguel completo. Na e momento 
ey, Minguel no por a domina su 
curpa, y e la ser domina pa un 
pasion flamante. Minguel por a 
sinti, con un ril frieu a cuminza 
core den su lomba. Solamente e 
sombranan di e palonan di 
watapana, y e kadushinan tabata 


mirable e momento ey, ora cu nan 
dos a drenta den un ambiente total 
di amor. Un susto completo a 
podera di Minguel, na momento 
cu e muher a sunchi su lipnan. E 
lipnan di e muher tabata 
completamente frieu, cu no tabata 
parce algo di e planeta mundo. 
Minguel por a realiza, cu e muher 
ey no conoce e palabra final, pa 
loke ta disfrutacion di amor. 

"Señor," e muher a bisa Minguel 
cu'n voz frieu," bo cooperacion pa 
e gozo di amor brinda na mi, ta 
algo increible y fabuloso. Pero bo 
ta scapa mi, como cu mi a ripara, 
cu bo tin un cruz bisti na bo 
garganta. Di otro manera, lo mi a 
laga bo disfruta di mi amor, te na 
bo ultimo rosea. Despues di e 
palabranan ey tambe, diripiente e 
muher por a logra los for di e 
brazanan fuerte di Minguel. Na e 
momento ey un lamper fuerte a 
corta den e cielo blau scur. Minguel 
kier a bisa algo ainda, pero un 
ansha completo a domina su per- 
sona. E por a mira, con e muher su 
pupilnan a cuminza brilla di can- 
dela. Minguel no por a describi 
kico exactamente ta pasando. E 
muher misterioso cu su cabez colga 
tur slap, a cuminza aleha su mes 
for di su persona. Tabata iqual cu 
cada miembronan di e curpa di e 
muher, tabata ser maneha pa un 


spirito malo. E muher tabata 
canando, ora cu diripiente un tiro 
duro a resona, mientras cu vonknan 
di candela a cuminza spart y e 
hanchi tambe a cuminza tembla, 
mientras cu e muher misterioso a 
termina den nada, iqual cu nunca e 
no tabata existi. Un holor di swafel 
na e momento ey a penetra den e 
hanchi. Un holor perteneciendo na 
un morto. 

Pa un rato cu'n corazon batiendo 
for di normal, Minguel cu ansha a 
keda concentra pa loke e la 
encontra su mes aden. E muher ey 
talvez por ta pertenece na e fierno 
di Satanas? 


E mainta ya a manda su saludo pa 
Aruba cu su rayonan di solo, na 
momento cu Minguel a ser encontra 
for di su conocemento, pa un muher 
ya di edad halto. E muher ey a keda 
straña, ora cu e la ripara, cu e 
homber drumi den suelo, tabata 
saca un cantidad di scumanan for 
di su boca. E guitara di Minguel 
mes tabata tira un banda. E muher 
ya di un edad halto, no a perde 
tempo y mesora a la bai busca 
ayudo. Basta despues e muher bieu 
a presenta den compania di algun 
hende homber pa yudanza. Ariba 
un burico, Minguel for di su 
conocemento, a ser hiba na e cas di 
e muher bieu. Un curandero a ser 


busca, pa trata na trece Minguel 
atrobe na su conocemento. 
Despues di dos dia largo, e 
curandero por a canta triunfo, ora 
cu Minguel por a logra bin atrobe 
na su conocemento. E curandero 
ta di opinion, cu si no ta pa e cruz 
cu Minguel ta tin bisti na su 
garganta, e muher misterioso ey lo 
a haci cu awor Minguel ya ta den 
fierno. Pasobra no por ta otro, e 
muher ey ta pertenciendo na e 
demonionan di Satanas. Despues 
cu Minguel a recupera completo, e 
no a preocupa mas cu e mucha 
muher, cu a roba su corazon. 
Minguel ta di opinion cu Maria 
Cecilia mester ser proteha contra 
tur maldad. 


Riba e mainta ey, e solo tabata 
scondi tras di algun nubianan cu ta 
formando un tempo di awacero. 
Minguel a dicidi pa provecha di e 
frescura natural, y bai haci algun 


-trabou na e trankera di su cunucu. 


E ta trahando cu tur su pasenchi, 
ora cu diripiente su atencion a ser 
hala, pa voz di un mucha muher 
bisando a siguiente: "Halo 
Minguel, ta e trankera tin bo den e 
ultimo temponan asina ocupa? No 
por ta otro mas, como ta hopi dia, 
mi no a haya bo pa mira? O ta mi 
persona a perde e intentidad pa 
bo?" 


P.K. TAKE-AWAY / MINI MARKET / Tel.: 297-870090 


Cabe for all season 


Johnny Cake - One Johnny Cake a day 


Bale lor all reason 


O 


pen 8:00 am. - 11:30 pm. Af 

Keep the Doctor away 

Minguel no por a kere su mes, ora 
cu e la realiza ta kende tabata para 
su dilanti, cu'n sonrisa bunita riba 
su cara. Tabata Maria Cecilia cu 
su caracter cariñoso, su calor, y cu 
su cabeinan preto. Minguel a keda 
asombra na e momento ey, como 
cu ya e la hiba di pensamento, cu 
Maria Cecilia lo a pone su persona 
un banda. Cu tur su gentileza, 
Minguel a saluda e mucha muher, 
cu tanto e la adora den su bida. 
"Minguel," Maria a sigui bisa, 
"awor mi por ripara, cu bo ta sinti 
bo mes completamente na bo cas, 
y cu ta pa e motibo ey, bo lo a 
aleha bo mes, for di mi presencia. 
No ta asina?" 

Minguel a protesta cu esey no ta e 
caso, manera Maria ta pensando 
di su persona. Minguel na e 
momento ey a tuma e decision, pa 
conta Maria den kico e la encontra 
su mes, riba un anochi cu e kier a 


bai duna Maria un serenata. Maria, 
cu tur su atencion a keda scucha 
loke Minguel tabata conta su per- 
sona. 

"Si Maria," Minguel a bisa, "mi a 
realiza cu mi no ta un homber 
honesto mas y tampoco digno di bo 
persona. Mi ta un bandido 
completo. Ademas, si bo mayornan 
mester bin atras di esey, sigur nan 
lo pone un final, pa nos no mira 
otro mas." 

"Pero Minguel," Maria a bisa cu'n 
tono suave, "mi, mayornan no ta 
pertenece di ningun derecho, pa 
termina mi stimacion pa bo. Pasobra 
hamas nan no mester ni siquiera 
pensa, cu nan por ta un piedra den 
mi caminda, pa loke ta trata mi 
felicidad. Bo por kere mi, pero ta 
bo ta e homber, cu a crea un 
stimacion sagrado den mi corazon." 
Na e palabranan cu a ser produci pa 
Maria, Minguel por a realiza cuanto 


influencia Maria tin riba su per- 
sona. Despues tambe, Minguel no 
por a domina su stimacion mas cu 
e tin pa Maria. Tabata pa di promer 
vez, cu Maria a declara su amor na 
su persona. Minguel cu tur su amor 
a tuma Maria den su brazanan, y a 
murmura e siguiente den e horea di 
su mucha muher: "Maria, awor mi 
por compronde loke bo a declara 
na mi. Un mucha muher manera 
bo Maria, por lo pronto no tin nada 
di busca den cielo. Bo felicidad bo 
por encontra aki mes na mundo 
serca mi persona." 


E storia aki cu ta data for di siglo 1700, ta 
algo comenta te ainda pa hopi di nos 
bieunan. E storia aki a alcanza e bieuwnan, 
pa medio di e hende bieunan di hopi aiia's 
atras. E lugar na unda Minguel a ser 
encontra drumi den tur e stofnan, a tuma 
lugar un poco pariba di Hermans, 
lamentablemente awor yama Maria Mai. 








LO TIN UN OTRO PODER TA 





Entre Florida, Puerto Rico y Ber- 
muda tin un lugar cu sin duda ta 
un di e mas peligrosonan cu ta 
kedando den nos mundo. Sigur 
ta cu na ningun otro parti di 
mundo no a yega di sosede asina 
tanto desastre di avion y barco 
manera na e lugar menciona. Pa 
e motibo aki mes no ta nada 
strana cu e lugar aki a haya e 
nomber di "Triangulo di Morto.” 
Den mayoria parti di e 
desastrenan aki no a wordo haya 
ningun rastro. Lo tin un otro 


poder talvez cu ta operando na e 


lugar aki? 


Den principio di navegacion, e 
navegantenan ta opina cu esaki 
tabata ser causa pa un arma 
peligroso. E yama Mar Sargassa y 

ta kedando na e prome ruta cu a ser 
haci pa Christobal Colon. 

Ta ser conta pa nan di un lugar sin 
biento y yena cu yerba di lamar. 
E barconan ta keda pega den e 
yerbanan y no por move pa motibo 
cu no tin biento. Tambe ta ser conta 
cu e navegantenan a muri di un 
morto cruel di hamber. Hasta ta ser 
menciona pa basta hende, cu den e 
lugar peligroso ey ta situa e ciudad 
bieuw yama Atlantis. Е 
marineronan tabata conta tocante 
barconan yena cu cadaver o di 
barconan sin tripulacion, como cu 
na e ora peligroso tur a bula na awa 
tratando asina di scapa nan bida. 
Den e tempo ey tawata conoci cu 
navegacion tabata  consisti 
solamente pa personanan sin 
miedo. Den e mundo di awendia 


Ariba e fecha 5 december un 
team di 5 avion "Grumman 
Avengers" a perde ariba e tan 
famoso "Triangulo di morto". 


OPERANDO DEN 
"TRIANGOLO DI MORTO" 








Sigui Flush y yama 
WOODY'S 


Pa chica pos barata y servicio rapido 


Seroe Patrishi # 31 


aunque cu e barconan ta ser 
construi di hero y ta ser equipa cu 
radio y machin na bordo, 
sinembargo ainda sa sosede cu tin 
barco y avion ta perde 
misteriosamente den e lugar aki. 
Porehemplo, "Raifuca Maru" E 
barco aki tabata navegando durante 
1924 entre Bahama y Cuba y e 
ultimo palabra cu por a ser capta 
for di e marconist tabata e siguiente: 
"Bin liher . . . nos no por scapa ." 
Un palabra cu te awe a keda un 
pregunta tocante su nificacion. E 
peligro cu a rondona a barco aki te 
awe a keda un misterio grandi. 
Tabata despues di e segunda guerra 
mundial, ora cu expertonan a 
cuminsa haci un estudio di e 
eventonan straña di e lugar ey. 
Ariba e fecha 5 December 1945 pa 
dos or, cinco bombero Grumman 
TMB 3 Avenger a subi for di Fort 
Lauerdale na Florida cu intencion 
di bula 160 milla na este, 40 milla 
na oeste pa despues regresa na nan 
base. E tempo tabata calma y masha 
poco nubia. E oloshi tabata marca 
cuarto pasa di tres or, ora cu Charles 
Taylor lider di aviacion, un per- 
sona cu 2500 ora di vuelo riba su 
nomber a haci e siguiente 
anunciacion: "Nos a perde rumbo, 
nos no por mira tera mas." E toren 
a informa pa nan posicion. "Nos 
no sa ta unda nos ta. Nos a dwaal." 
Ora cu e toren a laga nan sa pa bula 
oeste Taylor a contesta: "Pero con? 
Nos no sa na unda oeste ta keda. 





Nos compas no ta funciona." 


Despues di esey tambe a resona e 


ultimo palabra cu nan lo a tende na 
e base for di e lider Charles Taylor. 
Un palabra resona yen di panico. 
"Ta parce cu nos ta bai cai den awa 
blanco... nos... nos ta perdi..." 
Un poco rato despues a sali un 
avion di dos motor special pa 
asuntonan di rescate en busca di 
nan. Algun minuut despues 
luitenant, Come, a anuncia cu ta tin 
un biento hopi fuerte riba 6000 
pia. Mescos cu Charles Taylor esaki 
tambe tabata e ultimo voz cu nan a 
tende di Martin Mariner. Mescos 
cu e cinco Ауепретап, e avion aki 
tambe a perde sin laga ningun 
rastro atras. No ta tin ningun hende 

cu por a duna un splicacion. А ser 
comenta di un platillo volador cu 
posiblemente a captura e avionnan. 
Pero si nos kere cu ta te akinan ta 
tur cos, anto nos ta equivoca. En e 
añanan cu a sigui a bira mas peor 
ainda. Na 1974 un avion C-45 di 
transporte di armada Mericano a 
perde na mos o menos 100 milla di 
Bermuda. Na 29 Januari 1948 un 
avion di cuatro motor - Star Tiger - 
di e tipo Tudor IV a perde cu 31 
pasahero na bordo na 380 milla na 
banda noord di Bermuda, despues 
cu contacto completo a ser kibra 
cu toren. 


Ariba e fecha 28 December atrobe 
tabata un dia scur den e mundo di 
aviacion ora cu un D.C. 3 cu tabata 
na caminda pa Miami a perde. Na 
17 Januari 1949 tabata Star Ariel 
cu a toca turno den mala suerte. 
Despues tabata tin mas cu dies 
desaparicion cu a sigui. Durante 
1961 Chuck Wakely a bula di 
Miami pa Nassau pa transporta 
algun hende. Ora cu e la subi pa 
regresa Miami ya tabata scur. Na 
mas o menos un cincuenta milla 
for di e isla Andros, e la mira un luz 
straña ariba e alanan di avion cu e 
ta manehando. Na prome momento 
e la kere cu ta e luznan di e cockpit 
tabata refleha ariba e alanan. Pero 
despues di cinco minuut e por a 
realiza, cu esaki no ta manera e 
tabata pensando. E luz a bira asina 
fuerte cu casi e no por a lesa for di 

e instrumentonan. Locual cu mas a 
straña su persona, ta ora cu e 
kompas a cuminsa drai rond. E 
wijzer di gasoline cu tabata marca 
mitar a subi y a para riba full. E luz 
a cuminsa bira mas y mas fuerte cu 
por poco e la bira ciego. Casi tur 
instrumento a perde di rumbo. 
Como cu e piloto no tabata mira ni 
strea e la laga e stuur pa su cuenta 
y e avion a sigui bula pa mas di 
cinco minuut sin rumbo. Depues di 
esey tambe, e luz ariba e alanan di 
e avion a desaparece y e 
instrumentonan na bordo a bolbe 
cuminsa funciona normal manera 
nada no a pasa. No tabata tin ningun 
daño na e avion. E avion a regresa 
sano y salvo. 

Algo cu tambe e forma un pregunta 
sin contesta ta e siguiente: E capitan, 
Joe Falley cual ta maneha un barco 
cu ta pisca tribon a scapa 
milagrosamente. Su barco tabata 
ser getouw pa un barco mas grandi, 
cu ta carga e nomber di "Caico 
Trader.” Ora cu nan tabata na e 
lugar conoci como "Lenga di 
Oceano" un trog hopi hundo mes 
cu ta kedando banda di e isla 
Andors, su barco a wordo chupa y 
a ser hiba den fondo. E capitan na 
e momento ey tabata drumi y e la 
despierta ora cu diripiente awa a 
basha riba su persona. Bou awa e la 
logra subi bai laira. E tripulacion di 
e otro barco a haya nan mes obliga 
pa corta e kabel, pa evita di e 
manera ey cu nan por sink. Nan a 





sigui sin Talley, pero mas despues 
nan a bai bek pa rescatele. 

Di tur manera e expertonan riba e 
tereno aki ta buscando un manera 
pa soluciona e problema misterioso 
aki. Tin hasta algun persona cu ta 
keriendo cu tur e problemanan aki 
ta ser causa pa sernan di otro 
planeta cu ta manehando platillo 
volador. Pero tambe tin hopi cu tin 
e opinion, cu e problema misterioso 
aki ta ser causa pa e habitantenan 
di Atlantis - e tera cu a desaparece 
diripientemente bou di awa cual 
awor a duna su nomber na Oceano 
Atlantico - ta responsable y cu e 


_habitantenan ta usa energia 


atomica. Un declaracion cu mas 
fondo ta esun di Ivan Anderson 
cual den un articulo a scirbi tocante 

e traingulo den e Revista Saga. 


Segun Anderson tin mas lugar cu 
tin problemanan magnetico. Ta 
conoci cu banda di Japon tambe 
tin un lugar parecido asina. Mayoria 
di e lugarnan ey tin comun cu nan 
ta keda na este di un tera, na unda 
stroomnan cayente ta bai den 
direccion di noord y stroomnan 
frieuw ta bai den direccion sur. 
Tambe cambionan di temperatura 
den e stroomnan ta trece 
esturbionan magnetico. Pa e 
motibo ey un persona por drenta 
un otro tempo. Tabata mas o menos 
un diessiete aña pasa, ora cu algo 
masha straña a tuma lugar. Nan 
tabata sperando riba un avion for 
di Noord Oost. E avion a ser capta 
riba radar, pero sinembargo pa diez 
minuut largo no por a haya e avion 
pa mira riba pantalla. Despues di 
diez minuut, tur cos atrobe tabata 
normal y e avion por a baha sin 
problema. Ningun di e personanan 
cu tabata den e avion por a ripara - 
algo straño. 


Pero si ta hopi straña cu e oloshinan 
di esnan cu tabata den e avion, tur 
tabata cana diez minuut atrasa. Lo 
por ta posibel, cu nan a pasa den e 
kolk magnetico cu a causa bida di 
asina tanto hende? Di tur manera e 
"Triangulo di Morto" lo keda tene 
e expertonan riba e tereno aki hopi 
ocupa. E misterio aki un dia lo ser 
soluciona? 





E LI 


Y con a bai cu boso luna cu tabata 
cubri cu actividadnan? --- E.Q.O. 
riba tereno artistico no ta gusta 
haci wega of tene compacion cu 
otro bandanan. --- Pa sopresa di un 
y tur E.Q.O. a lanza un cancion di 
nan propio inspiracion. "E 
chupador, cual ya a cuminza 
alcanza e hitparadenan di nos 
emisoranan. --- Y kico tin di berdad 
tras di e noticia aki, cu e cantante 
"Tattoo" a ser aserca pa dobel R.R." 
di Corsow? --- Y bo a tende cu e 
animadora "Sulaika Bareño" di Top 
95 F.M. ta na estado? Y cu Sulaika 
Bareño lo bai casa cu e tata di e 
baby cu e ta sperando? --- Y bo sa, 
cu "Lina Cayente cu Tenta-Laira" 
no ta gusta hendenan cu ta haci 
redo? --- Y bo ta na altura, cu 
durante e festival di salsa cu a tuma 
lugar ultimo na Corsow, cu pirateria 
a tuma lugar den un forma 
escandaloso? --- Pa medio di 
Inernet na Hulanda e festival aki a 
ser graba y cu actualmente tin un 
C.D. den circulacion, cu varios di 
e salsanan graba consistiendo di 
hopi bandanan internacional riba 
tereno di salsa? --- Entrenan tambe 
a ser graba e salsanan cu a ser canta 
pa "Johny Pacheco" un artista di 
fama internacional. --- E sindicato 
cu ta representa e artistanan di 
Corsow, actualmente ta man na 
cabez, como cu nan a haci e 


ÑA CAVENTE CU TENTASLAIRA 


compromiso, cu e festival di salsa 
lo ser transmiti unicamente vivo y 
directo pa e radio emisoranan, y cu 
no lo ser permiti pa e festival di 
salsa ser bendi. --- Y kico lo ta e 
daño di perhucio cu "Johny 
Pacheco" lo bai exigi, si esaki 
mester yega na su oido? --- Sigur 
un bobedad grandi di e sindicato 
artistico, pa laga esaki ser transmiti 
pa Internet. --- Wel-Wel. --- Y bo ta 
na altura cu e D.J. di "canal 90" y 
alavez noticiero y animador di Tele- 
Aruba, Ivo Janes, ultimo a viaha 
cu su comprometida na Hulanda 
pa por a encontra enlace matrimo- 
nial? ---Pakico un matrimonio asina 
misterioso? --- Wel-Wel. ---Y bo a 
a tende cu Joe Hernandez di Radio 
Galactica keto bai te ainda ta un 
mal perdedor? --- Y ora bo ta 
trahando trata pa no traha duro di 
mas. Y ora bo ta sintando, sinta 
den un posision comodo, y ora bo 
tin worry, anto bai drumi pasobra 
esey ta bo pleno derecho como 
ambtenaar. --- Wel-Wel-Wel. --- 
Trata pa nunca no haci un 
ambtenaar nada, pasobra nan 
tampoco toch nunca no ta haci 
nada. --- Wel-Wel-Wel. ---Y bo a 
tende cu'n supermercado no ta 
completo, si e no ta bende condom? 
---Y bo tambe ta di opinion, cu 
falta masha poco, pa nos como 
Arubianonan tambe mester di un 





permiso pa por traha na Aruba? 

--- Ra-Ra. --- Nos leynan di Aruba 
ta antiqua y a yega tempo pa 
moderniza nos leynan, pa nan por 
ser adapta na e mundo moderno, 
pa nos no keda iqual cu awa di 
pisca dushi. --- Y bo tambe a tende 
cu tanto Manolo di Top 95 F.M. y 
Roepi-Roepi di Radio Revolucion 
F.M. manera platillo volador a bula 
bai pa canal 90? ---Awor nan tur 
dos a bira coleganan di Canal 90 
F.M. --- Te ainda ta falta seriedad 
tanto di nos parlamentarionan y 
nos Ministernan den e sala di 
Parlamento, como cu e sala aki te 
ainda ta funcionando iqual cu e 
mundo di fantasia, Disney World. 
--- Wel-Wel. --- Y kico di berdad 
tin entre un noticia cu a sali pa 
medio di Internet, cu pronto 
Inglaterra tambe kier haci un 
investigacion den Zona Liber, 
como cu Inglaterra tin 
desconfianza cu algo no ta cuadra 
manera nan ta pensa? --- Y con bo 
mes ta opina di e noticiera di A.T.V. 
"Jacqueline Suttle” cu durante un 
conferencia di prensa, por a logra 
di laga "Minister Lili Beke" drai 
rond di su dedenan, cu su 
preguntanan cu no por a ser 
contesta pa Minister Lili Beke" y 
cu e minister aki a pidi pa duna 
Jacqueline un lolipop, pa e por a 
laga su persona na paz cu su 

preguntanan? Wel - Wel - Wel. Y 
bo a nota cu Jimmy Hernandez di 
Radio Galactica actual ta score 
haltisimo cu su programa nobo 
"Cosnan Straña"? ---Un programa 
di Jimmy Hernandez cu ta algo 
distinto cu tur e otro programanan 
di e otro emisoranan. --- Y bo ta di 
acuerdo cu for di comienzo cu 
Radio Kelkboom F.M. a bai den 
aire cu su transmision, cu e emisora 
aki semper a mantene nos Caha di 
Orgel na halto y tambe nos 
artistanan local? --- Un palabra di 
sincero felicitacion ta nos deseo 
tanto pa e director Emile Kelkboom 
y su demas empleadonan. ---E 
fotografo Jan Poets di Diario y 
tambe productor di su propio show 
na Radio Cristal F.M. ta hopi activo 
tanto riba tereno artistico, certamen 
di belleza y awor tambe moviendo 
riba tereno deportivo, sigur ta riba 
e caminda ideal, pa por ser nombra 
como e persona di aña. --- Y pakico 
esaki no por resulta den un berdad, 
cu si Jan Poets merece e honor ey? 
--- Wel-Bon. --- Y bo a tende di e 
politico cu tin 20 aña trahando riba 
e tereno ey, prome cu e la realiza 

cu e la falta algo den su bida mat- 
rimonial? --- E politico ey a realiza 
cu su señora misteriosamente a ser 
perdi. --- Wel-Wel-Wel. --- Y bo a 
tende cu e cantante di musica 
mexicano y tambe animadora di e 
programa di musica Mexicana na 
Radio Caruso Booy, Vivian Kock, 
lo ta na estado, y cu e ta sperando 
cu poder di Nos Gran Señor cu su 
baby lo laga su promer grito resona 
na mundo durante luna di Novem- 
ber? --- Y kico tin scondi tras di e 
berdad, cu e C.D. nan graba pa nos 
gran cantante Claudio Philips, ta 
yega den poder di Radio 
Kelkboom, te despues di dos 
siman, ora cu e C.D. eynan ya a ser 
lanza dia bieu caba pa nos otro 
emisoranan? --- Y ki dia e kraanchi 
cu ta basha placa pa loco lo ser sera 
pa nos Gobierno, cu ta recompensa 
su compinchinan cu schaalnan 
monstruoso?.--- Y kico di berdad 
tin, cu awor cu e Gordo cu ta 
produci, Roberto, kende a cumpli 
un aña mas di edad, ta en busca di 


un mucha muher, cu lo tin gana di 


haya un yiu cu su persona? --- 
Roberto El Gordo, ta parce cu kier 

keda produci riba tur otro tereno. 
--- Roberto, bai tranquil den e 
mundo aki, y corda pensa prome 
riba bo salud. --- Wel-Wel-Wel-. 
---Y nos Gobierno actual no ta 
hiba e pensamento, cu esnan di 
menos oportuno, tambe tin 
derecho, pa por haya mas carni 
riba e weso? Wel - Wel. Y ki diae 
actual Gobierno lo por cay? --- 
Correcto. 
--- Dia cu nan slip riba un casca di 
bacoba. --- Wel-Wel-Wel. Y bo ta 
na altura cu "Dream" cu su cancion 
Vacilon a cuminza bandona e 
hitparadenan? ---Esaki no ta nada 
straña, como hasta "E Shishi" ya 
por casi yata conta como un cancion 
cu a muri y cu pronto lo ser dera 
den santana. No ta conoci cu "E 
Shishi" por ser permiti pa San Pedro 
pa e por drenta den cielo. --- Wel- 
Wel-Wel Y bo ta na altura cu na 
Venezuela tin ansha pa no bin un 
Golpi di Estado? --- Y ora bo tuma 
un pildo di Viagra percura pa bebe 
cu hopi awa, pa e por bai den bo 
stoma, pa bo no keda cu'n stijve 
nek --- We-wel-wel. 








Sonrisa inocente 


no a haya compasion 





Un morto ritual por causa un susto grandi, 
entre tur esnan cu ta pertenece di un corazon 
humano. Pero ta kico por tin tras di e 
berdad, cu ainda tin hende na nos mundo, cu 
por cambia di un ser humano pa un monster 
completo? Sorto di figuranan asina te ainda 
ta existi den nos mundo. Figuranan cu no 
conoce e palabra compasion cu nan victima, 
pa e hecho diabolico cu nan ta cometiendo. 


Ben di 30 aña y Ria di 27 aña a 
muda un par di aña atras for di 
Arnhem pa Velp. Den e caya 
Nassaustraat di e ciudad ey, nan 
por a logra cumpra un cas cu a cai 
na nan agrado. E bisiñanan tabata 
contento cu e cas ey a ser ocupa, 
pa di forma ey e cas no ser habita 
pa cualquier hende indesea. 
Mucho contacto si, e bisiñanan 
ey, no ta tin cu e pareha tranquil 
ey. Ria ta ganando su pan di cada 
dia  trahando un  trabou 
administrativo na un oficina. Y su 
casa Ben a tuma e encargo pa 
percura pa su yiu homber chiquito 
di cuatro aña. Na momento cu Ria 
ta sperando su di dos yiu, su casa 
a crea un interes grandi riba loke ta 
trata di ocultismo. No a dura mucho 
dia, cu Ben pa medio di un aviso 
cu a ser publica den un corant, por 
a logra haya contacto telefonico 
cu un muher di 31 aña di edad, 
yama Hannie. Den e muher ey, 
Ben a haya e sentimento cu e 
muher ey, ta iqual cu'n sorto di 
ruman pa su persona, loke ta trata 
di ocultismo. Pa medionan di 
combersacionnan telefonico nan 
dos tabata intercambia di idea, y 
experencia tur loke tin di haci cu e 


mundo di scuridad. Aunque cu 
den promer instante, e sefiora di 
Ben no a aprecia e idea di su casa, 
sinembargo Ben cu tur su pasenshi 
por a logra convence su señora na 
su banda. Tanto Ben y Ria durante 
e periodo ey, tabata haya nan mes 
confronta cu visionnan mas straña 
y raro cu por existi. Den nan 
ideanan nan por a mira parhanan 
grandi mahos y  animalnan 
sumamente ferozo. Durante e 
periodonan di nan imaginacion, 
nan tabata experimenta nan 
deseonan sexual di un forma 
totalmente desaproba. Hasta den 
nan idea, nan tur dos a yega di mira 
con e muraya di nan cas, a cambia 
di un color bunita, pa e color preto 
di carbon. Pero e di mas tristo di e 
caso aki ta, cu hasta Cristo a yega 
di aparece na nan dos. E dia ey, Ria 
a keda kauw riba su hufianan di 





tanto nervioso cu e la bira. Tanto 
Ben y Ria tabata di opinion, cu nan 
mester tuma contacto cu nan 
corespondencia, Hannie, si nan ta 
desea pa nan por ser salva. 


Kia a keda domina pa spanto y 
durante e anochinan cu a sigui, e 
tabata ser ocupa pa sofionan malo. 
Cada dia cu a sigui, a parce 
periodonan largo pa su persona. 
Ria por a sinti, cu su corazon no ta 
tin e energia mas pa lucha contra e 
anochinan miedoso. Tabata iqual 
cu ta henter su curpa tabata kier a 
saca nan carninan afor, pa Ria por 
a nace un vez mas di nobo. Ria ta 
tin e deseo, pa su propio spirito por 
regresa atrobe den su curpa. Riba 
un dia Ria no por a domina su mes 
mas y a aserca su casa cu e 
siguiente pregunta: "Ben, no ta 
mihor nos bel e muher ocultismo, 

pa busca informacion, pa loke 
actualmente nos ta ser confronta?" 
"Claro cu si amor," Ben a contesta 
cu'n voz normal. "Mi lo yama 
Hannie mayan." Ria su man na e 
momento ey tabata tembla di susto, 
y e la primi su curpa mas serca di su 
casa. Na e momento ey Ria a ser 
domina pa nerviosidad. Tanto e 
cara di Ben y di Ria na e momento 
ey, tabata yena cu rimpelnan 
profundo di preocupacion. А sigui 
un sunchi entre nan dos na e 
momento ey. E sunchi cu Ria a 
pone riba e lipnan di su casa, ta 
iqual cu'n sunchi cu a manera 
expresa rosea di un ansha mortal. 
"Bo sa," Ria despues a bisa su casa, 
"e sunchi cu bo a regala mi, ta 
parce un adoracion di un anochi 
espantoso. Despues nan dos a coi 
cama, pa di e forma ey, trata na 
drenta den e mundo di soño. Pero 
Ria continuamente tabata ser ranca 
for di su soño. Su wowonan 
consistiendo di plooinan chiquito 
tabata bayendo halto mescos cu'n 
cortina di seda preto. Un tipo di 
seda cu ta ser usa pa furamento di 
un caha di morto. Ben su casa mes, 
ta respirando continuamente, 
mientras cu su lipnan tabata tril 
cada vez cu e hala rosea. E lipnan 
di su casa na e momento ey, ta 
parciendo mas tanto di un homber 
cu a ser bandona pa su alma. 


| Caramba," Ben a bisa ainda yen 
di soño, "ya ta asina leu cu e dia 
nobo a habri. Ria, bo por traha un 
poco kofie pa nos bebe. Y despues 
cu nos caba di bebe kofie, mi lo 
yama e muher ocultismo, pa 
informa kico ta kico, di loke nos ta 
pasando aden. Ta su deber pa e 
duna nos un splicacion. E ta un 

muher cu ya mester tin e experencia 
necesario tocante nos problema." 
Ben a pasa su lipnan riba otro 
ainda, despues cu e la termina di 
saborea su kofie, na momento cu e 
la bai na e telefon. Depues cu e 
telefon na e otro banda a cuminza 
ring pa algun biaha, por ultimo e la 
ser lanta for di e haak pa e muher 
ocultismo. Na momento cu e voz 
di e muher a termina den nada, Ben 
a colga e telefon riba e haak y a 
bisa: "Ria, e muher ey a pone mi na 
altura, cu e tambe a haya e mesun 
vision cu nos. Ademas e la bisa mi, 
cu e lo bin keda por lo pronto serca 
nos, pa mira kico exactamente ta 
pasando entre nos y su persona." 
Tanto Ben y e muher ocultismo 
tabata di opinion, cu Ria a ser 
ocupa pa mas o menos un bintiseis 
spirito malo. Pa e motibo ey, e 
cortinanan di e cas a ser sera. Pa 
dos dia largo y anochi nan a keda 
canta y resa, pa por core cu e 
spirito malonan cu a ocupa e curpa 
di Ria. Na momento cu nan ta 

bayendo pa di tres dia, e yiu homber 
chiquito di cuatro aña, a ser hiba na 
cas di e mayornan di Ria. Riba e 
dia ey, ainda Ben a bisa cu'n voz 
leu for di agradable lo siguiente: 
"Ria, awe nochi un decision lo ser 
tuma." 

Tanto Ben y Ria tabata di opinion, 
cu riba e diaranzon mainta cu lo 
sigui, cu nan lo gana e batalla 
contra e demonionan. Pero 
diripiente y inespera e pareha ey a 
bolbe haya un golpi, cu nan no a 
biba pensa riba esey. E muher 
ocultismo ta di opinion, cu e spirito 
malonan, lo a muda for de curpa di 
Ria y a ocupa e ora ey, e curpa di 
e baby chiquito Floris. Nan por a 
nota bon cla, con e baby na e 
momento ey ta tin un sonrisa falso 
riba su cara. Nan tur tres tabata di 
opinion, cu e sonrisa di e baby 
inocente, tabata falso y por a 
compara esey iqual cu esunnan di 
Hitler, Napoleo y Mussolin. 

Riba e merdia ey, un di e bisiñanan 
cu tabata ocupa , cu verfmento di e 























kozijnnan di su porta, por a mira 
con Ben a bandona su cas. Un 
poco mas despues Ben a regresa su 
cas. Den su mannan e ta tin ocho 
botter di spiritus pa pega candela. 
E bisiña ey ainda a haci un chanza 
cu Ben bisando e siguiente: "Hey 
amigo, bo ta pensando di usa can- 
dela den tur e calor aki?" 
"Si,"Ben a contesta hariendo, "ta 
asina bo por considera esaki." 
Un mei-ora despues, e cayanan 
tabata blau di tanto huma cu a 
cuminza circula den e cayanan. 
Un di e bisifíanan di Ben no a perde 
tempo, ora cu e la mira asina tanto 
huma. Na careda e la core bai na e 
cas di Ben y a primi riba e bel di e 
porta. E porta na e momento ey a 
ser habri pa Ria. 

"Tende," e bisifia a bisa Ria, "tin 
algo talvez ta pasando akinan for 
di control?" 


E PROME F.M. STEREO 
NA ARUBA 


Y 


ANTILLAS HULANDES 


"No," Ria a contesta cu un voz 
frieu, "no tin nada serio ta pasando 
akinan. Tur cos ta bayendo na nos 
gusto." Despues di e palabranan 
ey, Ria a dal e porta sera di un 
manera hopi bruto. 

Un poco despues, e muher 
ocultismo a drenta den un panico 
di morto. E la corta un di su 
dedenan, y e muher ey a kere cu ta 
un ader e la corta, cu por causa su 
morto pa tanto sangramento cu a 
ser causa pa su herida. Pa e motibo 
ey, e mes a dicidi pa yama polis. 
Dos polis a acudi na e cas ey. E 
polisnan a keda straña, ora cu nan 
a ripara con algun huma grandi ta 
bayendo halto tras di un cura di e 
cas. Cu asombro e polisnan por a 
constata, cu e muher ocultismo ta 
tin solamente un corta chiquito na 
su dede, cu no ta tin nada serio di 
nificacion. E dos polisnan cu no a 

confia e asunto di e huma, a dicidi 
pa bai haci un control den e baíio. 
Pero Ria a trata di duna polisnan e 
splicacion, cu ta un barbeque nan 
ta haciendo. Na momento cu e 
polisnan kier a drenta den e baño, 
e tres personanan ey, a trata di 
prohibi e dos polisnan bisando cu 
ta un popchi di rubber nan ta 
kimando. Na momento cu e 
polisnan a ranca e porta di e baño 
habri, nan a ser encontra pa 
vlamnan grandi. Cu un sorto di 
blusser consitiendo di  poeiro pa 
paga candela, nan por a domina e 
candela. Na momento cu e huma a 
desaparece, nan a ser confronta cu 
algo horoso. Den e emmer nan por 
a mira e restonan di un baby. E dos 
muhernan ainda a trata den pura pa 
kita e rastronan y a tira zoutzuur 
riba e restonan di e baby, pa evita 
lo peor pa nan. 

Pero e polisnan por a logra di evita 
esey y nan a bati alarma grandi. 
Den un corto tempo a yega seis 
auto di polis bou di alarma den e 
caya ey. Mas despues e caya a ser 
cubri, pa mas polisnan cu à acudi 
na e lugar fatal. 


T anto Ben y Ria a ser hiba y sera 
den un di e celnan di polis. Un di e 
polisnan ta tin e siguiente 
comentario di e caso lamentable 
ey: "Segun e mama, cu e baby 
yama Floris, tabata un baby hopi 
bon mucha, cu casi nunca no sa 
yora. Y cu semper e ta tin un hari 
bunita y inocente riba su cara. Pero 
si, mi a keda asombra, ora cu e 
pareha a declara, cu nan mester a 
mata nan baby, como cu e la ser 
ocupa pa  demonionan. Y 
realizando cu nan no ta tin otro 
salida mas, pa nan baby por a haya 
un bon morto, e mester a ser mata, 

pa nan baby por haya un morto cu 
un alma completamente limpi." 
Un muher bieu cu a falta algun 
diente den su boca, a bisa e siguiente 
di e asunto tristo ey: "No, mi'n por 
compronde, ta kico exactamente a 
haci di e hendenan ey un monster 
completo? Boso por imagina boso 
kico esey tin di nificacion, cu e 
pareha ey, por a pone nan baby 
riba candela, pa haci barbeque cu 
e criatura inocente ey! Pa bieu cu 
mi ta, pero nunca antes, mi no a 
yega di tende algo di un crimen 
asina hororoso!" 

E muher ocultista a ser hiba na un 
lugar psiquiatrico, mientras cu e 
pareha ainda ta sperando riba nan 
castigo. 

E vocero di polis ta tin e siguiente 
comentario: "E ta algo increible, 
pero e pareha diabolico, te ainda ta 
kedando fiel na nan promer 
declaracion. Nan ta hibando di 
pensamento, cu nan no a haci nada 
malo, y cu ta e diablo nan a kima y 
no nan baby." 


Den principio no tabata intencion 
pa publica e caso hororoso y la- 
mentable aki. Un ritual diabolico 
den cual un baby inocente a ser 
sacrifica. Pero realisando e 
programa di "Radio Galactica", 
"Cosnan Straño'" presenta pa 
JIMMY HERNANDEZ tur 
dialuna di 9'or p.m. - 12'or a.m., a 
bin sali na claridad cu Aruba ta 
pertenece di un gran cantidad di 
hendé'aa sectanan straña cu hasta 
ta haci sacrificionan diabolico cu 
sanger di animalnan cu ta ser 
mata. Tambe durante un 
programa di un otro emisora hasta 
a ser conta pa un persona 
masculino, cu for di un distancia 
basta leu riba un anochi, e por a 
mira bastante hende bisti na blanco 
y cu belanan cendi den nan man, 
tabata drenta den un di e 
santananan di San Nicolas. 
Sectanan diabolico ta tumando 
lugar den nos pais. Laga nos 
spera di corazon, cu nan lo no 
cambia di animal pa sacrifica 
sanger di un ser humano na 
Satanas. 

ENBERDAD TABATA 
UN GRAN PERSONA? 


"Tera! Tera!” Cu e grito contento aki un di e tripulacionnan riba e barco 
di Colon a inturumpi e silencio di anochi un cinco cien aña pasa. Desde 
e bordo di e barco construi di palonan bruto, nan por a logra na capta 
e imagen di un tera. Un exito cu a ser corona despues di un embarcacion 
consistiendo di tres barco, La Pinta, La Niña y Santa Maria. Cristobal 
Colon por a sinti su mes sumamente orgulloso. Colon a haya su razon, 
pasobra e la ser hari pa esnan cu ta gobernando Spaña y no kier a kere 
su palabranan, cu e mundo ta rondo y no plat manera a ser pensa. 
Cristobal Colon ta tin un solo deseo, y esey ta, pa nan por descubri oro 
y plata. Un ilusion cu Colon ta hibando p'asina nan por embarca pa 
Spaña cu un riqueza grandisimo. Cu e descubrimento di tera tambe e 
comienzo a cuminza pa e bida maritimo y esclavitud. 


E aña venidero Aruba ta di e leu ey 
pa conmemora e di cinco cien aña 
cu Aruba a ser descubri. Aunque 
cu casi tur parti di mundo e aña 
historico aki lo ser recorda, te ainda 
nos no a tende nada di ningun 
comision cu a ser funda pa 
conmemora Aruba su di 500 aña. 
Y si ta existi un comision mes, ta 
kende ta esnan cu lo fungi como 
miembro? Y ta di con, no a bin te 
ainda cu ningun programa pa 
medionan di publicidad? Ta di 

importante pa nos por bin atras, ta 
cual ta e punto central di Aruba, cu 
a hunga un gran parti, durante e 
descubrimento di Aruba. E 
comision cu lo bai traha riba e 
tereno aki pa e proximo aña, lo tin 
un compromiso grandi, cu nos 
como paisanonan di Aruba. Ta 
cual ta e luna exacto, cu nos lo bai 
recorda e di cincocien aña cu 
Aruba a ser descubri? Aunque cu 
nos pais ta un isla cubri cu gracia y 
bendicion, casi bo'n por imagina 





bo mes, cu despues di e cincocien total. Ta parce cu e estranheronan 


añanan di descubrimento di Aruba, innecesario na Aruba, tin mucho 
cu ainda tin un cantidad di famia, mas preferencia riba nos como 
cu ta ser rondona pa un pobreza propio yiunan di tera. Y akinan 

nos valor como Arubiano ta ser 
malamente perhudica. Pasobra si 
ta estranheronan solamente ta haya 
trabou, y no nos como propio 

yiunan di tera, anto esaki tin di 
nificacion, cu nos Arubianonan 
economicamente no a bai dilanti, 
pero a dal pasonan drastico atras. 
Ta di sumamente importante pa 
nos cu ta habita e baranca aki, 
conoce e nacemento mundial di 
nos patria y su historia real. 
Awor cu nos ta dilanti e porta pa 
conmemora e aña historico ey, lo 
ta di gran valor, pa e comision cu 
ainda ta parce cu no a mira e luz di 
dia, mester haci sacrificionan, pa 
busca mas informacion di e 
nacemento di Aruba. Cu e mundo 
tan moderno awendia, ta algo hopi 
facil pa trata na busca informacion 
na e pais Espaíia. Y nos Biblioteca 
Nacional ta documenta riba e tereno 
aki? Sigur ta, cu otro aña lo bira un 
dia simbolico y mundial pa Aruba. 
Auque cu Colon a logra demostra 
su sabeduria pa por a descubri 
mundo, hopi ta esnan cu lo no bai 
canta gloria pa esaki. Colon a 
resulta di ta mas un bordugo cu un 
sabeduria. 

Si e indiannan durante e temporada 
di Colon for di mundo completo, 
lo por logra e bendicion for di 
cielo, pa nan por regresa atrobe na 
mundo, lo ta sigur cu nan lo percura 
pa e aña venidero no ser recorda of 
celebra. Ta cuanto indian no a ser 
obliga pa papia, como di otro 
manera Colon lo a corta nan lenga 
afor? Ademas e descubridor di 
Aruba ta consisti di e indiannan y 


24 


LESA 
REVISTA 


OULEVARD) 

















no Colon. Y ta cuanto di e 
indiannan femenino durante e 
descubrimento, no a ser abusa 
sexualmente pa Colon y su 
tripulantenan? 


Despues cu Aruba a ser descubri, e 
la ser declara pa un isla totalmente 
sin valor pa Colon. Colon ni 
siguiera por a percura, pa por a 
pone Aruba su nomber riba mapa. 
Ta pa e motibo aki, nos mester ta 
sumamente gradicido na nos 
libertador incansable +Betico 
Croes, cu a sa di percura, pa Aruba 
su nomber por a aparece riba mapa 
mundialmente. Ta kende 
exactamente Colon ta di persona? 

E no tabata nada mas cu un per- 
sona cruel y un puro comerciante 
cu tabata en busca di riqueza. Co- 
lon no a haci ningun sorto di bon 
pa su descubrimento di mundo. Cu 
esaki tambe hopi hendenan di color 
a ser separa for di nan famia, pa 
nan por a ser usa como catibo na 
otro paisnan estranhero. Rasanan 
humano a ser ranca for di otro 
iqual cu animalnan. Pero kico di 
bon, e descubrimento ey a haya di 
nificacion riba nos mundo? E 
descubrimento di mundo a hunga 
su parti negativo, cu a trece tur 
sorto di maldad cu antes no tabata 
e caso. E descubrimento di Aruba 
a resulta den un perhudicacion pa 
nos pais y mundo completo. E no 
ta tin medionan tan posetivo pa 
nos Aruba y tampoco pa nos 
mundo. 

APO ТАМРЕ TA SUFRI VI 


IRRITACION DEN TRAFICO 





Ultimo tempo, ta parce cu tin masha 
poco automobilista, cu keto bai ta 
corda con e ta, pa core nan auto na 
un manera, sin trece e trafico na 
peligro. Cuanto biaha nos no ta 
core riba caminda cu un velocidad 
considerable, ban  bisa por 
ehempel, 75 Km pa ora. Bo dilanti 
ningun trafico, bo tras, tampoco. 
Contrario...hala. Awor diripiente, 
un distancia bo dilanti, bo ta mira 
un auto para, na un caminda di 
santo, ta warda pa subi caminda. 
Bo ta ripara cu bo ta jegando serca 
y ta parce cu e auto ta warda pa bo 
pasa, pa e subi. Mirando e velocidad 
cu bo ta bai, bo ta ripara cu den 
menos di 3 seconde bo mester por 
a pasa, pa asina e otro auto por subi 
caminda, bo tras. 


Awor diripiente, manera 
comosifuera un demonio a drenta 
e auto para na e caminda di santo, 
e auto ta dicidi pa subi net bo 
dilanti. Bo ta haya bo mes obliga 
pa primi brake, baha velocidad te 
cu casi 20 Km pa ora, pa asina bo 
no contrubi na e di tantisimo morto 
di trafico pa e aña aki. Ainda den 
bo mes bo ta pensa, calmo, keda 
tranquil, probablemente e persona 
ta den un emergencia, of a punto di 
haya yui, of e tin di bai airport, of 
qualquier otro motibo cu e por tin 
pa trece bo bida den peligro. Bo ta 
wanta rosea, pa no cuminsa zundra 
y bo ta sjokke, sjokke su tras pa 
warda te ora e persona ta coi 
suficiente speed, pa e move unda e 
tin di bai. 


Algun seconde mas laat, ya bo 
sanger ta cuminsa keinta, yegando 
un temperatura, cu hasta e ther- 
mometer ta respeta, y bo mente ta 


trahando overtime, buscando e 
palabranan mas feroz, cu por duna 
expression na bo pensamentonan 
di e persona. Di con? ... Pasobra bo 
ta ripara cu shon cu ta den e otro 
auto, ta keiro tranquilo di dje, ta 
wak rond, comosifuera, ta un tour 
bus e ta core, pata- pata jena cu 
turista cu kier wak e delaster un 
lagadishi cu ta cana na Aruba. 


Awor ..... PAKIKO! PAKIKO E 
PERSONA NO POR A WARDA 
E 3 SECONDE PA BO PASA Y 
PA DESPUES E POR SUBI BO 
TRAS !!!! Alfin abo tawata e unico 
auto na e momento ey, y despues 
cu bo a pasa, e por a core tranquilo 
di dje, sin molestia bo. 

NO!....Awor, abo... tin di core 20 
km pa ora su tras, boshi auto di 





(Autor I. LOPEZ) 


trafico contrario, no tin manera di 
pasa (Of bo tin di pasa na e manera 
irresponsable, pero esey ta un otro 
storia.) Awor, purba di pitre of 
zundre .... Diferente sorto di dede 
ta bai ariba pa e por mustra bo su 
malcontento, y un hala di palabra 
malo, cu ni den bo momento cu bo 
mente tawata traha overtime, bo 
no por a haya e palabranan ey. Ata, 
por fin bo a yega bo destino, bo a 
consumi bo alma henter e caminda, 
y ora bo baha for di bo auto, bo ta 
hisa bo cara y prome cos bo ta wak, 
ta e persona cu bo tawata tin 
afspraak cune. E ta wak bo, y e ta 
wak su holoshi. Y pa caba cu bo 
manera un complot e tawatin hunto 
cu e shon den e auto bo dilanti y e 
ta bisa bo: "Laat atrobe???" 

HUMOR PA PROTEHA 
BO SALUD 
CU LOS WOIS WOIS 


12е; 


2 LAN 


"Pero ta kico a ser usa cu mi, Viagra?" 


"Como psychiatro mi no por haci nada. Pero mi ta conseha 
bo, pa hiba bo casa na un dockter di bestia." 


"Pero Maria, den e papel di garantia no ta para nada, si nos auto 
mester krimp?" 


ESOS 
e ECON 


"E no por soporta, pasobra mi a casa cu un otro." 

CALL NOW FOR 
OUR PRICE 


NEW &USED TIRES * AUTO PARTS 
TIRE REPAIR * WHEEL ALIGNMENT * 
FUEL INJECTION* BRAKES REPAIR* 
SUSPENTION* C.V. JOINT* 
BALANCING* LIGHT ADJUSTMENT* 
DISC & DRUM REPAIR* 


STEAMING* LUBRICATION 


TEL.: (2978) 56688 
50474 
FAX: 58361 











